साल 2006 में अमेरिका ओपन का खिताब जीतने वाली मारिया शारापोवा की निगाहें क्वाटर फाइनल पर टिकी थीं. पिछले 6 वर्षों से शारापोवा अमेरिका ओपन के क्वाटर फाइनल में पहुंचने में नाकाम रही हैं. वहीं शारापोवा को हराने वाली स्वारेज नावारो ने साल 2013 में अमेरिका ओपन के क्वाटर फाइनल में पहुंचने में सफल रही थीं. 5 ग्रैंड स्लैम अपने नाम कर चुकीं शारापोवा शुरू से ही रंग में नहीं दिखीं और उनकी सर्विस तीन बार टूट गई. हालांकि उन्होंने दूसरे गेम में वापसी करने के लिए पूरी ताकत झोंक दी लेकिन तब तक मैच उनके हाथ से निकल चुका था.